જાસૂસી વાર્તાઓની મજા એ હોય છે કે જાસૂસની સાથોસાથ દર્શક પણ સતત વિચારતો રહે, જ્યારે અહીં બૅનરજીએ અને તેમની સહલેખિકા ઉર્મિ જુવેકરે શરદિન્દુ બંદોપાધ્યાયની પહેલી વાર્તા ‘સત્યાન્વેશી’ પર એટલાબધા ઇન્ટરનૅશનલ વળ ચડાવ્યા છે કે કયો છેડો ક્યાં અડે છે એ પૂરેપૂરું સમજવા માટે તમારે આખી ફિલ્મ બીજી વાર જોવી પડે. છતાંય કેટલાક સવાલો તો વણઊકલ્યા જ રહી જાય. ઉપરથી યાદ રહી જાય એવાં સ્માર્ટ વનલાઇનર્સ પણ અહીં શોધ્યાં જડતાં નથી.